google/wiki40b huggingface dataset:
Lakťový kĺb

Lakťový kĺb (lat. articulatio cubiti) je kĺb, ktorý spája ramennú kosť s lakťovou kosťou a vretennou kosťou, ako aj lakťovú a vretennú kosť navzájom.
Bellecombe-Tarendol

Poloha

Obec má rozlohu 13,48 km². Najvyšší bod je položený 1 312 m n. m. a najnižší bod 474 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Láska a trest (seriál)

Príbeh

Na prvý pohľad Savas Baldar, ktorý ešte donedávna žil a vzdelával sa v Taliansku, pôsobí ako obyčajný mladík. No tento rozhľadený a pokrokovo zmýšľajúci muž sa už roky snaží zmieriť s povinnosťou, pred ktorou nemôže nikam ujsť a ktorú nemôže odmietnuť - vie, že jedného dňa sa bude musieť vrátiť domov a zaujať svoje miesto v silne na tradíciách lipnúcej rodine, mimochodom jednej z najbohatších a najvplyvnejších v Turecku. Nanešťastie netušil, že to bude tak skoro a za takých tragických okolností... Po rokoch sa vrátil domov na svadbu svojho brata Kemala s Çiçek, ktorá mala ukončiť dlhoročnú nezmyselnú krvavú vojnu medzi oboma mocnými rodinnými klanmi. Osud mu do cesty privedie krásnu neznámu, s ktorou strávi nezabudnuteľnú noc a na ktorú mu ako pamiatka zostane len zlatá retiazka s príveskom anjelika a nádej, že ju jedného dňa možno opäť stretne, a zároveň zasiahne jeho rodinu tragédiou, ktorá navždy zmení jeho život. Keď totiž pri autonehode zahynú jeho otec aj brat, jeho tvrdá a nekompromisná matka Şahnur ho prinúti oženiť sa s bratovou vdovou - presne tak to totiž vyžadujú tradície. No hoci Savas matku poslúchne, nikdy neprestane myslieť na svoju tajomnú Nemesis... Žena, ktorá sa tak nezmazateľne zapísala do jeho srdca, je Yasemin Ustunová - milá a veľmi talentovaná dievčina pracujúci pre jednu z najvychytenejších reklamných agentúr v Istanbule. Na večer, ktorý strávila so Savasom - ktorého meno však, rovnako on to jej, nepozná - ani ona nikdy nezabudne. Nielen preto, že v hneve, že ju jej snúbenec krátko pred plánovanou svadbou podviedol s jej kamarátkou a kolegyňou, posilnená alkoholom darovala svoju dlho starostlivo stráženú nevinnosť úplne neznámemu mužovi, ktorého krátko predtým videla prvýkrát v živote, ale aj preto, že táto noc nezostala bez následkov - Yasemin totiž onedlho zistí, že je tehotná...
1849 Kresák

Okolnosti objavu

Planétka sa v čase objavu nachádzala v severovýchodnej časti súhvezdia Rak (Cancer), v blízkosti hranice so súhvezdím Rys (Lynx), iba 19' severne od hviezdy  Cnc (+5,2 mag). Mala zdanlivú fotografickú jasnosť +14,6 mag a bola 2. planétkou objavenou v roku 1942. Svedčí o tom aj jej predbežné označenie 1942 AB, ktoré dostala krátko po objave.
V objavovej opozícii bola planétka z Heidelbergu pozorovaná aj v ďalších 7 nociach a celkovo bolo zmeraných 13 pozícií. Naposledy bola planétka pozorovaná večer 13. apríla 1942.

Dráha

Planétka obieha okolo Slnka v strednej vzdialenosti 457 mil. km po takmer kruhovej dráhe s dobou obehu 5,33 roku (1948 dní). K Zemi sa približuje na minimálnu vzdialenosť 302 mil. kilometrov a jej veľkosť je odhadovaná na 19 km.
Očíslovanie planétky bolo zverejnené v cirkulári MPC č. 3659 vydanom dňa 15. júla 1974.

Pomenovanie

Planétka je pomenovaná po astronómovi Slovenskej akadémie vied v Bratislave Ľuborovi Kresákovi (1927 – 1994), ktorý bol známy najmä vďaka svojim teoretickým prácam o meteoroch a ich vzťahu ku kométam a planétkam. Bol tiež pozorovateľom na observatóriu na Skalnatom Plese, kde v roku 1951 znovuobjavil krátkoperiodickú kométu 41P/Tuttle-Giacobini-Kresák. V rokoch 1973 – 1976 bol prezidentom 20. komisie Medzinárodnej astronomickej únie.
Meno planétky sa stalo oficiálnym po zverejnení v cirkulári MPC č. 3935 vydanom dňa 20. februára 1976 Medzinárodnou astronomickou úniou.
Kladistika

Kladistika je moderný systém klasifikácie organizmov na základe ich evolučnej príbuznosti, nie tradične podľa morfologickej podobnosti. Na rozdiel od tradičných metód klasifikácie kladie dôraz na objektívnu, kvantitatívnu analýzu a hlavne na analýzu príbuznosti sekvencií DNA a RNA.
Pôvodcom kladistiky je nemecký entomológ Emil Hans Willi Hennig, ktorý ju nazýval fylogenetická systematika. Názov kladistika je odvodený z gréckeho slova κλάδος/klados, teda vetva. Kladistika zoskupuje fylogeneticky príbuzné (majúce hypotetického spoločného evolučného predka) skupiny organizmov do vetiev (angl. clade), ktoré zobrazuje graf zvaný kladogram.
Vineuil-Saint-Firmin

Poloha

Obec má rozlohu 7,78 km². Najvyšší bod je položený 64 m n. m. a najnižší bod 37 m n. m.

Obyvateľstvo

Počet obyvateľov obce je 1 418 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villebougis

Poloha

Obec má rozlohu 11,81 km². Najvyšší bod je položený 185 m n. m. a najnižší bod 128 m n. m.

Obyvateľstvo

Počet obyvateľov obce je 602 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Staňo

Ondrej Staňo (* 28. november 1919, Melčice – † 17. apríl 1986, tamže) bol slovenský stredoškolský profesor, publicista, kultúrny dejateľ a obecný kronikár.

Život

Pochádzal z roľníckej rodiny. Päť tried základnej školy navštevoval v Kochanovciach a potom osem rokov Štátne reálne gymnázium Ľudovíta Štúra v Trenčíne, kde aj maturoval u triedneho profesora Jaroslava Tupého.
V rokoch 1940 - 1945 vyštudoval slovenský jazyk a históriu na Filozofickej fakulte bratislavskej univerzity. Po jej skončení pôsobil v rokoch 1945 - 1981 ako stredoškolský profesor na Obchodnej akadémii (Strednej ekonomickej škole) v Trenčíne. V rokoch 1964 - 1975 vykonával funkciu zástupcu riaditeľa tejto školy. Bol vynikajúcim pedagógom, prísnym a náročným na seba i na študentov. Priatelil sa s riaditeľom Okresnej knižnice v Trenčíne Jurajom Goncim, známym publicistom a básnikom. Ondrej Staňo často svojimi kultivovanými prejavmi vypĺňal program Divadla poézie pri tejto knižnici. O krásu a čistotu slovenčiny sa staral aj ako dlhoročný jazykový korektor Trenčianskych novín. Bol dlhoročným kronikárom v rodnej obci. Zachytával najmä národopisné zaujímavosti. Často uverejňoval príspevky z literárnych dejín trenčianskeho regiónu a Slovenska. Časť jeho pozostalosti sa zachovala v Štátnom okresnom archíve v Trenčíne. Pochovaný v rodnej obci.
Mhd.sk, občianske združenie

imhd.sk

Internetové stránky imhd.sk sú internetové stránky, ktoré prevádzkuje občianske združenie mhd.sk, občianske združenie. Vznikli v roku 2000, mhd.sk, občianske združenie ich prevádzkuje od roku 2005 a v rokoch 2009 – 2015 spolupracovali s portálom Zoznam.sk. Stránky imhd.sk sa zamerivajú na mestskú hromadnú dopravu. Pôvodne to bola MHD len v Bratislave, neskôr sa k obsahu stránok pridali aj informácie o MHD v ďalších slovenských mestách a niektoré informácie o MHD v iných štátoch. Podľa štatistík internetové stránky imhd.sk patria k nejnavštevovanejším internetovým stránkam na Slovensku.
Orgerus

Poloha

Obec má rozlohu 14,34 km². Najvyšší bod je položený 186 m n. m. a najnižší bod 77 m n. m.

Obyvateľstvo

Počet obyvateľov obce je 2 354 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Severo Ochoa

Životopis

Vyštudoval medicínu na univerzite v Madride.

Ešte ako študent, na konci 20. rokov urobil svoj prvý objav, vyvinul metódu na meranie malých množstiev kreatínu v svaloch. To ho tiež nasmerovalo do výskumu miesto k lekárskej praxi. Úspech s kreatínom mu priniesol pozvanie Otta Meyerhofa (nositeľa Nobelovej ceny za rok 1922) do jeho laboratória v Inštitúte pre biológiu cisára Viliama v Berlíne, kde strávil rok. Postgraduálne štúdium potom začal na London National Institute for Medical Research. Tu sa začal zaujímať o enzýmy, čo bol začiatok jeho kľúčového záujmu. Roku 1933 sa vrátil do Madridu, čoskoro však vypukla občianska vojna. Ochoa Španielsko preto opustil a po peripetiách na mnohých výskumných inštitúciách v Európe (Heidelberg, Oxford) nakoniec zamieril do USA, na New York University, kde sa venoval chemickej syntéze RNA, za čo tiež nakoniec získal Nobelovu cenu.
Roku 1956 získal americké občianstvo, v závere života sa však vrátil do Madridu, kde roku 1993 zomrel.
Bitka pri Alalii

Pozadie

Založenie gréckych kolónii na Sicílii a v južnom Taliansku (Magna Graecia) vystupňovalo súperenie medzi Kartágom, mestami Etruskov v Taliansku a Grékmi v západnom Stredozemí o kontrolu nad vodnými obchodnými cestami.
Gréci z Fókaie v Malej Ázii (súčasné Turecko) založili okolo roku 600 pred Kr. kolóniu Massalia, ktorá sa rýchlo premenila na prosperujúce obchodné centrum a hlavného obchodného súpera Kartága v oblasti Pyrenejského polostrova a obchodu s cínom z Galie. Keď mesto Fókaia v roku 546 pred Kr. padlo do rúk Kýra II. Veľkého, vládcu Perzskej ríše, väčšina Fókaičanov sa presunula do Alalie na Korzike. Z obavy, že Gréci by mohli ohroziť ich kolónie v severnom Taliansku a Sardínii, sa proti nim Etruskovia a Kartáginci spojili.

Bitka

Predpokladá sa, že Gréci mali k dispozícii 60 pentekontér (lodí so 48 veslami a dvomi kormidlami na manévrovanie), nie triéry, ktoré vstúpia do histórie v Bitke pri Salamise; navyše flotila protivníka bola dvakrát tak početná. Podrobnosti bitky sú kusé, ale je známe, že Gréci síce zahnali nepriateľskú flotilu, ale stratili pritom takmer dve tretiny svojich lodí. Uvedomiac si, že ďalší útok nedokážu odraziť, stiahli sa z Korziky. Straty Kartága a Etruskov nie sú známe.

Následky

Korzika padla do rúk Etruskom, Kartágo si udržalo Sardíniu. Kartágo vybojovalo ďalšie dve veľké námorné bitky s Massaliou: obe prehralo, no napriek tomu bolo schopné blokovať Gibraltársky prieliv a ďalšiu Grécku expanziu na Pyrenejskom polostrove. Pokusy Etruskov obsadiť grécke územia v Taliansku narazili na grécke mesto Cumae (Kýmé, dnes Cuma). Syrakúzy sa postavili voči expanzii Kartága v Sicílii. Tak začali tzv. sicílske vojny medzi Gréckom a Kartágom.
Chassemy

Poloha

Obec má rozlohu 10,85 km². Najvyšší bod je položený 160 m n. m. a najnižší bod 43 m n. m.

Obyvateľstvo

Počet obyvateľov obce je 799 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brooklyn Technical High School

Brooklyn Technical High School, bežne známa pod menom Brooklyn Tech alebo len Tech a administratívne tiež ako High School 430, je štátna stredná škola v New York City, ktorá sa špecializuje na inžinierstvo, matematiku a vedu a je najväčšou špecializovanou strednou školou v oblasti vedy, technológie, inžinierstva a matematiky v Spojených štátoch.
Spoločne so Stuyvesant High School a Bronx High School of Science je jednou z troch pôvodne špecializovaných stredných škôl v oblasti vedy, ktoré prevádzkuje newyorský odbor pre vzdelanie. Všetky tri školy boli menované v denníku The Washington Post v roku 2006 medzi najlepšími špecializovanými školami v Spojených štátoch. Pri prijímacím konaní je však nutné prejsť skúškami a poraziť konkurenciu. Pretože ide o štátnu školu, neplatí sa žiadne školné a školu môžu navštevovať len žiaci s bydliskom v New York City.
Brooklyn Tech je zakladajúcim členom Národného konzorcia špecializovaných škôl v oblasti matematiky, vedy a technológie. Brooklyn Tech je známa slávnymi absolventmi (vrátane dvoch laureátov Nobelovej ceny), učiteľmi a veľkým množstvom absolventov, ktorí sa potom dostanú na prestížne univerzity. Zhruba viac ako 98 % absolventov je potom prijatých na štvorročné fakulty. Maturitnému ročníku 2007 boli ponúknuté štipendia a granty v hodnote viac ako 1 250 000 USD.
Manent-Montané

Poloha

Obec má rozlohu 7,45 km². Najvyšší bod je položený 360 m n. m. a najnižší bod 257 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Provincia 11 spišských miest

Provincia 11 spišských miest bol samosprávny celok spišských miest v rokoch 1412 – 1465.
Vznikol v dôsledku spišského zálohu a rozpadu Provincie 24 spišských miest na spolok 11 spišských miest. Do provincie patrili Spišský Štvrtok, Iliašovce, Žakovce, Hrabušice, Kurimany, Mlynica, Veľký Slavkov, Odorín, Harichovce, Bystrany a Vlkovce.
Ich samosprávne postavenie bolo také, aké mali v Provincii 24 spišských miest, volili si vlastného grófa i ostatné správne inštitúcie a mali vlastný erb a pečať.
Provincia zanikla v roku 1465 keď sa všetky jeho mestá dostali do poddanskej závislosti Spišského hradu.
Daniel Dennett

Životopis

Narodil sa v Bostone a časť svojho detstva strávil v Libanone, kde jeho otec počas druhej svetovej vojny pracoval ako agent americkej spravodajskej služby. Keď mal päť rokov, jeho otec zomrel pri leteckej havárii, a s matkou a sestrou Charlotte sa presťahovali späť do Bostonu.
Strávil jeden rok na Wesleyan University a potom prešiel na Harvard University, kde študoval u W. V. Quinea a v roku 1963 získal titul B.A. (Bachelor of Arts). V roce 1965 získal titul D.Phil. (doktor filozofie) na University of Oxford, kde bol študentom Gilberta Rylea.  Jeho dizertačná práca mala názov "The Mind and the Brain: Introspective Description in the Light of Neurological Findings; Intentionality".
V súčasnosti pôsobí ako profesor na Tufts University.
V roku 2004 získal ocenenie Humanist of the Year od American Humanist Association. V roku 2012 dostal Erasmusprijs.
Od roku 1962 je ženatý so Susan Bell, majú dve deti, dcéru a syna. S manželkou 
žije v North Andover v Massachusetts.
Moroni

Moroni je hlavné mesto štátu Komory. Žije tu okolo 60-tisíc obyvateľov.
Balesta

Poloha

Obec má rozlohu 7,16 km². Najvyšší bod je položený 498 m n. m. a najnižší bod 355 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Near Field Communication

Near Field Communication alebo NFC je krátkodosahové, vysokofrekvenčné, bezdotykové spojenie, umožňujúce výmenu dát medzi zariadeniami do vzdialenosti okolo 10 cm.
Technológia vznikla rozšírením štandardu ISO/IEC 14443 (bezkontaktné karty, RFID), ktorý kombinuje rozhranie smart kariet a čítačiek do jedného zariadenia. Zariadenie NFC môže komunikovať s oboma existujúcimi štandardmi – smart kartami a čítačkami – a takisto s inými NFC zariadeniami. Tým je kompatibilné s už existujúcou bezkontaktnou infraštruktúrou pre verejné použitie, prepravu a platby. NFC je primárne určené na použitie v mobilných komunikačných zariadeniach.
Karlovice - sever

Poloha

Chránené územie, vzdialené asi 2 km severovýchodne od Vrbna pod Pradědem a 3,5 km na severozápad od Karlovíc, zaberá južné až juhovýchodné svahy vrchu Huk (787 m) v Zlatohorskej vrchovine, po ľavej strane údolia rieky Opavy. Oblasť spravuje Agentúra ochrany prírody a krajiny ČR.

Ochrana

Predmetom ochrany je unikátny zachovaný porast s autochtónnym jeseníckym smrekovcom.
Augsburské vyznanie

Augsburské vyznanie (lat. Confessio Augustana) je kresťanské vieroučné vyznanie založené na teológii Martina Luthera. Patrí ku kľúčovým spisom reformácie a reformačnej teológie. Je jedným zo základných vyznávačských prameňov luteranizmu. Vyznanie bolo prvýkrát prednesené 25. júna 1530 na Augsburskom sneme v nemeckom Augsburgu. Text bol predložený adresovaný nemeckému cisárovi Karolovi V. Vyznanie figuruje ako spoločné vierovyznanie niektorých nemeckých kniežat a nemeckých miest. Text vyznania má 28 článkov. Autorom vyznania je Philipp Melanchthon, ktorý na jeho podobe spolupracoval s Martinom Lutherom.
Augsburské vyznanie sa po svojom vydaní dostalo onedlho aj na územie Slovenska. Jeho prvý preklad vyšiel u nás zrejme už v roku 1540. Augsburské vyznanie je jedným zo základných vyznavačských spisov aj v Evanjelickej cirkvi augsburského vyznania na Slovensku.
Faucompierre

Poloha

Obec má rozlohu 2,45 km². Najvyšší bod je položený 649 m n. m. a najnižší bod 394 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strádovka

Ochrana

Predmetom ochrany sú zrašelinovatelé lúky s mnohými ohrozenými druhmi rastlín a živočíchov. V nadväznosti na Veľký rohozenský rybník sa jedná o ucelený ekosystém.
Vaulx-Vraucourt

Poloha

Obec má rozlohu 14,11 km². Najvyšší bod je položený 122 m n. m. a najnižší bod 83 m n. m.

Obyvateľstvo

Počet obyvateľov obce je 1 070 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thersios z Tesálie

Thersios (starogr. Θέρσιος – Thersios) bol víťaz v apéne na olympijských hrách v roku 500 pred Kr.
Na 70. olympijských hrách v roku 500 pred Kr. zaviedli preteky na vozoch ťahaných párom mulov (apéné). Prvým víťazom tejto jazdeckej disciplíny bol Thersios z Tesálie. Pre nezáujem divákov boli ale preteky apéné v Olympii na 84. hrách v roku 444 pred Kr. zrušené.
Staroveký autor Pausanias uvádza, že preteky apéné nepochádzali z dávnej doby a divákom napohľad nebol pekný, lebo mul bol v Élide už odpradávna považovaný za prekliate zviera.
Miklušova väznica

Miklušova väznica v Košiciach je súbor dvoch prepojených gotických meštianskych domov z prvej polovice 15. storočia, ktoré boli na začiatku 17. storočia adaptované pre potreby mestskej väznice a mučiarne. Na tieto účely slúžila až do roku 1909, potom bola daná do správy Hornouhorského múzea (dnešné Východoslovenské múzeum), ktoré v nej plánovalo inštalovať expozíciu dejín mesta. K tomu došlo až po komplexnej rekonštrukcii vo vojnových rokoch 1940 - 1942. 
V roku 2009 bola dokončená rozsiahla rekonštrukcia muzeálneho areálu vo východnej časti košickej mestskej pamiatkovej rezervácie, ktorá prepojila susediace objekty Miklušovej väznice, Katovej bašty a Rodošta - pamätného domu Františka II. Rákociho. Opätovne boli sprístupnené priestory Katovho bytu a na nádvorí vzniklo lapidárium.
Henry Austin

Kariéra

S tenisom začal ako šesťročný v tenisovom klube. V roku 1926 sa prebojoval do semifinále mužskej dvojhry na Wimbledone, v 30. rokoch patril do najlepšej svetovej desiatky tenistov. Vo svojej kariére sa 10-krát prebojoval do štvrťfinále a vyššie na Wimbledone.
V rokoch 1933-36 pomohol svojmu tímu vyhrať Davisov pohár. Celkovo v Davisovom pohári odohral 48 stretnutí, všetky v dvojhre (36 výhier, 12 prehier).
Tshikapa

Polohopis

Mesto sa nachádza na sútoku riek Tshikapa a Kasai.

Dejiny

Tshikapa bol oficiálne vyhlásený za mesto v roku 2003.

Administratívne členenie

Mesto je rozdelené na 6 obcí (po francúzsky communes): Dibumba I, Dibumba II, Kanzala, Mabondo, Mbumba

Hospodárstvo

V oblasti sa ťažia diamanty.
Viedenský les

Dejiny

Viedenský les bol pravdepodobne obývaný od 8. storočia. Pod vplyvom Avarov sa slovanské obyvateľstvo vyrovnalo s germánskou migráciou, za ktorú vďačia mená niektorých dedín ako Döbling, Liesing alebo Gablitz. Viedenský les bola kniežacia poľovačka, ale začiatkom 16. storočia získala oblasť tiež význam v lesníctve. Od roku 1840 nastal v oblasti tiež priemyselný rozvoj. V roku 1870 boli predložené plány pre vyrúbanie väčšiny lesov, ale to spôsobilo rozsiahly odpor verejnosti. Vedúcou postavou tohto odporu bol Josef Schöffel (1832 – 1910). V roku 1987 primátor Viedne a hajtmani Dolného Rakúska a Burgenlandu podpísali Viedenské vyhlásenie celej oblasti Viedenského lesa za chránený región.

Poloha

Pohorie zaberá plochu 1 200 km². Mesto Viedeň tvorí východnú hranicu masívu. Od susedných Türnitzer Alpen na západe ho oddeľuje údolie riečky Traisen, južnú hranicu tvorí tok rieky Gölsen.

Geológia

Geologicky je pohorie tvorené predovšetkým vápencom, ktorý je na severe doplnený červenohnedým pieskovcom a bridlicou. V pohoría tiež nájdeme prírodné jaskyne ako napr. Dreidärrischenhöhle (jaskyňa troch bláznov).

Príroda

Lesy na severe pozostávajú z veľkej miery z bukov, dubov a hrabov, kým v južnom pásme pohoria sú to ihličnany, vo väčšine prípadov borovice a jedle. Pohorie má aj svoje prírodné parky. A to Föhrenberge (tzn. Sosnove hory) a Sandstein Wienerwald, ktorý leží blízko mestečka Purkersdorf, asi 20 km západne od Viedne. Celé územie Viedenského lesa je chránená oblasť, predovšetkým potom Lainzer Tiergarten (rozsiahly park obývaný čiernou zverou a ďalšími lesnými zvieratami) a Schwarzenbergpark, ktorý bol vytvorený už počas 19. storočia.

Najvyšší vrchol

Najvyšším vrcholom je Schöpfl (893 m) vypínajúci sa v juhozápadnej časti pohoria nad obcou St. Corona am Schöpfl. Na úplne zalesnený vrchol vedie cesta z Mitterschöpflu k observatóriu Leopolda Figla (pre verejnosť uzavreté). Na vrchole je vyhliadková veža.
Dangeul

Poloha

Obec má rozlohu 13,64 km². Najvyšší bod je položený 104 m n. m. a najnižší bod 62 m n. m.

Obyvateľstvo

Počet obyvateľov obce je 507 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Victor-sur-Arlanc

Poloha

Obec má rozlohu 11,88 km². Najvyšší bod je položený 1 044 m n. m. a najnižší bod 659 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcus Manilius

Marcus Manilius (1. storočie po Kr.) bol rímsky básnik, astronóm a astrológ, autor didaktickej básnickej skladby v piatich knihách Astronomica.
Manilius je jedna z najtajomnejších postáv rímskej literatúry. Nielenže sa o ňom nezmieňuje a necituje ho žiaden antický autor, ale samotné Maniliovo dielo je takmer úplne prosté údajov, z ktorých by bolo možné vydedukovať niečo o živote jeho autora. Dokonca i jeho meno sa v starších rukopisoch nevyskytuje a poznáme ho iba z mladších verzii ako Manilius, Manlius alebo Mallius. Zo zmienok v diele možno usudzovať, že Manilius žil v dobe cisára Augusta alebo Tiberia a že patril medzi obyvateľov Ríma. Niektorí odborníci sa domnievajú, že mohol byť pôvodom ázijský Grék alebo Afričan.

Objav

Astronomica je známa z dvoch rukopisov pôvodom z 10. a 11. storočia. Jeden z nich sa nachádzal v opátstve Gembloux v Belgicku, druhý v knižnici v Lipsku. Text Maniliovho diela bol objavený humanistickým vzdelancom Poggiom Bracciolinim neďaleko Kostnice počas prestávke v konaní Kostnického koncilu (1414-18). Prvé kritické vydanie Maniliovej práce vyhotovil a vydal astronóm Regiomontanus v Norimbergu roku 1473. Roku 1600, po objave druhého rukopisu, bolo pripravená druhá, vylepšená edícia.
Symbolizácia

Symbolizácia je jednojednoznačné priradenie symbolov k jednotlivým výrazom (napríklad v matematickej logike).
Evansit

Charakteristika

Evansit je vzácny minerál obličkového tvaru, bez kryštalickej formy. Farba je biela, žltá, zelená a modrá. Lesk je sklený.

Vznik

Vyskytuje sa v zóne zvetrávania karbonátov, ktoré sú miestami prekremenené a limonitizované. Vzhľadom na to, že ložisko Železník, je už vyťažené, je znížený predpoklad nových nálezov tohto vzácneho minerálu na tomto ložisku.
Koltur

Koltur (dán.: Kolter) je druhý najmenší Faerský ostrov po Lítla Dímun. Má rozlohu 2,5 km² a 5 obyvateľov.

Geografia

Leží medzi ostrovmi Vágar na severozápade, Streymoy na východe a Hestur na juhovýchode. Na ostrove sú dva vrchy, z toho najvyšší  Uppi á Oyggj meria 477 m. Na juhovýchode ostrova leží osada Koltur , v ktorej však dnes žije len 5 ľudí.